ԱՄՓՈՓԱԹԵՐԹ
«Հայաստանի Հանրապետության կառավարության 2010 թվականի սեպտեմբերի 9-ի N 1251-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ստացված դիտողությունների և առաջարկությունների


	1. Տարածքային կառավարման և ենթակառուցվածքների նախարարություն
	04․06․ 2026թ․

	
	ԴԽ/25․2/21340-26

	Առաջարկություններ և դիտողություններ չկան։

	Ընդունվել է ի գիտություն։

	 2. ՀՀ պաշտպանության նախարարություն
	04․06․ 2026թ․

	
	ՊՆ/01/7615/-2026

	Առաջարկություններ և դիտողություններ չկան։

	Ընդունվել է ի գիտություն։

	 3. ՀՀ ազգային անվտանգության ծառայություն
	04․06․ 2026թ․

	
	11/813

	Առաջարկություններ և դիտողություններ չկան։

	Ընդունվել է ի գիտություն

	 4. ՀՀ քննչական կոմիտե

	05․06․ 2026թ․

	
	01/22/219782-2026

	Առաջարկություններ և դիտողություններ չկան։

	Ընդունվել է ի գիտություն

	5. ՀՀ ֆինանսների նախարարություն

	17․06․2026թ․

	
	01/11-4/14727-2026

	1. Նախագծում ակտի տեսակը լոկալից փոխել նորմատիվի` հաշվի առնելով Նախագծի 2-րդ մասի 2-րդ կետով նախատեսված կարգավորումը, որի համաձայն` տրանսպորտային միջոցներն ի հայտ գալու դեպքում գույքահարկի գծով պարտավորություններն ամբողջ ծավալով ենթակա են կատարման Հայաստանի Հանրապետության հարկային օրենսգրքով սահմանված կարգով։
2. Նախագծում գույքահարկ բառերը փոխարինել փոխադրամիջոցների գույքահարկ (գույքահարկ) բառերով՝ հաշվի առնելով այն, որ 2021 թվականի հունվարի 1-ից ուժը կորցրած է ճանաչվել Գույքահարկի մասին ՀՀ օրենքը և տրանսպորտային միջոցների համար գույքահարկի փոխարեն ՀՀ հարկային օրենսգրքով ներդրվել է փոխադրամիջոցների գույքահարկ։
	1․ Ընդունվել է։






2․ Ընդունվել է։

	6. ՀՀ արդարադատության նախարարություն

	02․07․2026թ․

	
	/27.1.2/34891-2026

	«Տրանսպորտային միջոցները խոտանված համարելու և տրանսպորտային միջոցների սեփականության իրավունքի պետական գրանցման և պետական հաշվառման (վերահաշվառման) համակարգչային շտեմարանից հանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝
1․ Նախագծի նախաբանում հղում է կատարված «Ճանապարհային երթևեկության անվտանգության ապահովման մասին» օրենքի 9-րդ հոդվածի 1-ին մասի «ժա» կետին, որի համաձայն՝ ճանապարհային երթևեկության անվտանգության ապահովման բնագավառում Հայաստանի Հանրապետության կառավարությունը սահմանում է տրանսպորտային միջոցների պետական հաշվառման կարգը, պետական գրանցման և պետական հաշվառման համար պարտադիր ներկայացվող փաստաթղթերի ցանկերը, տրանսպորտային միջոցի սեփականության իրավունքի պետական գրանցման վկայականի և պետական հաշվառման փաստաթղթերի (ազգային ու միջազգային վկայագրերի, ժամանակավոր հաշվառման վկայագրի) ձևերը։
Մինչդեռ Նախագիծը վերնագրված է հետևյալ կերպ՝ «Տրանսպորտային միջոցները խոտանված համարելու և տրանսպորտային միջոցների սեփականության իրավունքի պետական գրանցման և պետական հաշվառման (վերահաշվառման) համակարգչային շտեմարանից հանելու մասին»։
Նախագծի վերնագրի և վերոգրյալ օրենսդրական կարգավորման բովանդակային ուսումնասիրման պարագայում, հարց է առաջանում, թե արդյոք «Ճանապարհային երթևեկության անվտանգության ապահովման մասին» օրենքի 9-րդ հոդվածի 1-ին մասի «ժա» կետը կարող է Նախագծի համար հանդիսանալ լիազորող նորմ՝ նկատի ունենալով ՀՀ Սահմանադրության 6-րդ հոդվածի 2-րդ մասով նախատեսված որոշակիության պահանջը, ինչպես նաև այն, որ նախագիծը վերաբերում է տրանսպորտային միջոցները խոտանված համարելու և տրանսպորտային միջոցների սեփականության իրավունքի պետական գրանցման և պետական հաշվառման (վերահաշվառման) համակարգչային շտեմարանից հանելուն։
Միաժամանակ նշենք, որ վերոգրյալ օրենսդրական կարգավորման հիման վրա արդեն իսկ կա ընդունված իրավական ակտ, այն է՝ ՀՀ կառավարության 2010 թվականի սեպտեմբերի 09-ի N 1251-Ն որոշումը։
2․ Նախագծի 1-ին կետի համաձայն՝ Հայաստանի Հանրապետությունում գրանցված (հաշվառված) այն տրանսպորտային միջոցները, որոնց համար 2023 թվականի հոկտեմբերի 1-ից մինչև սույն որոշումն ուժի մեջ մտնելը չի կնքվել ավտոտրանսպորտային միջոցների օգտագործումից բխող պատասխանատվության պարտադիր ապահովագրության պայմանագիր, և այդ տրանսպորտային միջոցով կատարված որևէ իրավախախտման դեպք չի արձանագրվել, և դրանք չեն անցել տեխնիկական զննություն, և դրանց համար փոխադրամիջոցների գույքահարկ (գույքահարկ) չի վճարվել, և տրանսպորտային միջոցների սեփականության իրավունքի պետական գրանցման և պետական հաշվառման (վերահաշվառման) էլեկտրոնային ռեգիստրում որևէ գործողություն չի կատարվել, համարել 2023 թվականի հոկտեմբերի 1-ի դրությամբ խոտանված և հանել տրանսպորտային միջոցների սեփականության իրավունքի պետական գրանցման և պետական հաշվառման (վերահաշվառման) համակարգչային շտեմարանի գործող հատվածից:
Այս առումով գտնում ենք, որ լրացուցիչ պարզաբանման և հստակեցման կարիք ունի այն, թե ինչ իրավական հետևանք է ենթադրում համապատասխան տրանսպորտային միջոցը խոնատնված համարելը և արդյոք այն ենթադրում է վարչարարություն։ Եթե տվյալ գործընթացն իրենից ենթադրում է վարչարարություն, ապա այն պետք է ավարտվի համապատասխան վարչական ակտի ընդունմամբ, ուստի, այդ դեպքում անհրաժեշտություն է առաջանալու առաջնորդվել «Վարչարարության հիմունքների և վարչական վարույթի մասին» օրենքի 29.1.-րդ հոդվածի դրույթներով, որտեղ հստակ ներկայացված են պատշաճ ծանուցման եղանակները։
Նախագծի 1-ին կետի դրույթների ուսումնասիրման արդյունքում կարելի է եզրահանգել, որ վերոնշյալ պայմանները բավարարելու պարագայում տրանսպորտային միջոցը խոտանվում է՝ այլևս չի դիտարկվում որպես շահագործվող և հանվում է հաշվառումից։ Սույն համատեքստում անհրաժեշտ ենք համարում մեջբերել «Ճանապարհային երթևեկության անվտանգության ապահովման մասին» օրենքի 2-րդ հոդվածով սահմանվում է, որ՝ հաշվառումից հանում է համարվում տրանսպորտային միջոցն իրավասու այլ մարմնի կողմից հաշվառելու կամ Հայաստանի Հանրապետության տարածքից արտահանման կամ խոտանման հետ կապված հաշվառման գործողությունը։
Այսպես, Նախագծի 1-ին կետի համաձայն տրանսպորտային միջոցը համարվում է խոտանված, եթե այն երկար ժամանակ չի շահագործվել, չի անցել տեխնիկական զննություն, դրա նկատմամբ չի կնքվել ԱՊՊԱ պայմանագիր, չի վճարվել գույքահարկ և ռեգիստրում որևէ գործողություն չի կատարվել։ Իսկ Նախագծի 2-րդ կետի 2-րդ ենթակետով նախատեսվում է, որ եթե հետագայում կնքվի ԱՊՊԱ պայմանագիր, տրանսպորտային միջոցն անցնի տեխնիկական զննություն, վճարվի գույքահարկ կամ դրա օգտագործումը որևէ այլ կերպ փաստվի, ապա այն վերադարձվում է գործող հաշվառման շտեմարան։ Այս երկու կարգավորումների տրամաբանական վերլուծության արդյունքում հարց է առաջանում, եթե տրանսպորտային միջոցը համարվում է խոտանված, ապա այն ինչպես պետք է հետագայում հանդիսանա շահագործվող տրանսպորտային միջոց, ավելին՝ ինչպես պետք է դրա նկատմամբ առաջացած գույքահարկի գծով պարտավորությունները ամբողջ ծավալով կատարվեն։ 
Ելնելով վերոգրյալից՝ հայտնում ենք, որ նախագիծն ունի վերանայման և լրացուցիչ հիմնավորման կարիք՝ բարձրացված հարցերի համատեքստում:
3․ Նախագծի 3-րդ կետով նախատեսվում է՝ առաջարկել Հայաստանի Հանրապետության համայնքների ղեկավարներին՝ սույն որոշման 1-ին կետով նախատեսված տրանսպորտային միջոցներն ի հայտ բերելու դեպքում դրա մասին գրավոր հայտնել Հայաստանի Հանրապետության ներքին գործերի նախարարության հաշվառման-քննական ծառայությունների մատուցման, թույլտվությունների և լիցենզավորման վարչությանը, ինչպես նաև՝ յուրաքանչյուր կիսամյակի ավարտից հետո նույն վարչության տարածքային ստորաբաժանումների հետ կատարել տվյալների համեմատություն:
Վերոգրյալ կարգավորման առումով նշենք, որ անհրաժեշտ է հստակեցնել, թե համայնքների ղեկավարները Հայաստանի Հանրապետության ներքին գործերի նախարարության հաշվառման-քննական ծառայությունների մատուցման, թույլտվությունների և լիցենզավորման վարչությանը  ինչ ժամկետում պետք է հայտնեն համապատասխան տրանսպորտային միջոցը ի հայտ գալու մասին, ինչպես նաև անհրաժեշտ է հստակեցնել տվյալների համեմատության ձևաչափը։
	





1․ Ընդունվել է։

































2․ Մասամբ է ընդունվել։

Նախագծով խոսքը վերաբերում է հենց խոտանված համարելուն, ինչը նշանակում է, որ համապատասխան հիմքերի ի հայտ գալու պարագայում տրանսպորտային միջոցի հաշվառումը կվերականգնվի։
Ինչ վերաբերում է վարչարարությանը, ապա սեփականատիրոջ դիմում-հայտարարության հիման վրա իրականացվելու է համապատասխան պայմանների ստուգում, որից հետո, ըստ արդյունքների, համապատասխան գործողության կատարում։ 


















































3․ Ընդունվել է։


ՀՀ ներքին գործերի նախարարություն
